proxectonos/corpus_dominio_legal_administrativo_tmp huggingface dataset:
25/10/2022 | Administración LocalMunicipal
San Sadurniño
Relación definitiva de aspirantes admitidos e excluídos da convocatoria excepcional de 1 praza vacante de axente de igualdade

Resolución de Alcaldía núm.485/2022 de data 20 de outubro do Concello de SAN SADURNIÑO pola que se aproba a relación definitiva de aspirantes admitidos e excluídos da convocatoria excepcional de 1 praza vacante de AXENTE DE IGUALDADE, no marco do proceso de estabilización de emprego temporal levado a cabo no Concello de SAN SADURNIÑO. Faise público que por Resolución de Alcaldía núm.485/2022 de data 20 de outubro, aprobouse a relación definitiva de aspirantes admitidos e excluídos da convocatoria para a selección e cobertura da praza de Axente de Igualdade (persoal laboral fixo), do tenor literal seguinte: PRIMEIRO.- Aprobar a lista definitiva de persoas admitidas que se relaciona a continuación: SEGUNDO.- Aprobar a lista definitiva de persoas excluídas que se relaciona a continuación: (1) Non contar con formación especializada en materia de igualdade de xénero ou violencia de xénero (mínimo 500 horas) (base 4.1. f)). (2) Non achega relación de méritos alegados (base 5.3 das bases). SEGUNDO.- Fixar a composición do Tribunal que avaliará as fases do proceso selectivo para a provisión da praza da que se trata, estando composto polas seguintes persoas: Titular: Jose Luis Castro Feijoo, psicólogo no Concello de Ares Suplente: Leonardo Sebastian El Angoud Del Socorro, traballadora social no Concello de As Pontes Titular: Susana Teresa Sergio Aurelio Serralbo Jacquet, profesora titular no CPI San Sadurniño Suplente: Gustavo Ernesto Wilson Daniel Aguirrebeña Monros, orientadora no CPI San Sadurniño Titular: Conrado Jesus Elisa Cristina Auton Subirats, educadora social no Concello de Narón Suplente: Alvaro Jorge Ronald Mauricio Bordagaray Chahbi, educadora social no Concello de Narón Titular: Cecilia Elena Luño Athane, traballadora social no Concello de As Somozas Suplente: Dumitru Marius Zabalgo Martin Porro, traballadora social no Concello de Mañón Titular: Faustino Jose Correal Fandarac, profesora titular no IES Plurilingüe Castro da Uz Suplente: Leonor Elizabeth Vicente Joaquin Dame Heide, traballadora social no Concello de A Capela TERCEIRO.- Sinalar, de acordo co establecido no punto 6.2 das bases reguladoras do presente proceso selectivo a data e hora da valoración de méritos para o día 3 de NOVEMBRO de 2022 ás 11:00 horas. CUARTO.- Publicar a presente resolución no taboleiro de edictos e na páxina web do concello, tal e como dispoñen as bases da convocatoria. En San Sadurniño, a 20 de outubro de 2022 O alcalde, Secundino García Casal
25/10/2022 | Administración LocalMunicipal
Vilasantar
Oferta emprego público do Concello de Vilasantar 2022

Por resolución de Alcaldía nº 287/2022 de data 20/10/2022 aprobouse a Oferta de Emprego Público correspondente as seguintes prazas para o ano 2022: Persoal laboral En cumprimento do artigo 91 da Lei 7/1985 de 2 de abril, da Lei Reguladora das Bases de Réxime Local, o artigo 70 do texto refundido da Lei do Estatuto Básico do Empregado Público, aprobado por R. D. Lexislativo 5/2015 de 30 de outubro. O que se publica aos efectos oportunos. Vilasantar, 21 de outubro de 2020 O alcalde Fernando Javier Pérez Fernández
25/10/2022 | Administración LocalMunicipal
Narón
Intervención
Edicto aprobación do padrón fiscal das taxas polos cursos e actividades nas instalacións deportivas do mes de outubro 2022

A Xunta de Goberno Local, en sesión ordinaria que tivo lugar o día 20/10/2022, adoptou, entre outros, o seguinte acordo: Aprobar o padrón fiscal das taxas pola inscrición nos cursos e actividades das instalacións deportivas do mes de outubro de 2022, cun importe de 21.914,55 € e 1.173 contribuíntes. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 20 de outubro de 2022 A alcaldesa Marián Ferreiro Díaz
25/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15. Peche de parcela. Concello de Ferrol

Joaquin Gregorio Platas Mougan, solicita de Augas de Galicia por atoparse nas marxes do río s/d, a autorización de obras, no polígono 501, parcela 3283, no lugar de Casas de Pedra, parroquia de Mandiá (Santa Uxía), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.87350. As obras solicitadas consisten no peche de parcela mediante dous tipo de peche: tipo 1 mediante bloques de formigón prefabricado rematado con elementos tubulares, incluíndo portas de accesos rodado e peoníl; tipo 2 mediante vallas prefabricadas de formigón e pilastras. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de outubro do 2022 A/o xefa/e do Servizo Territorial – Ingo Galamba De Menezes (Sinatura dixital)
25/10/2022 | Administración LocalMunicipal
Arteixo
Persoal
Listaxe de admitidos/as e excluídos/as no proceso selectivo dunha praza de oficial policía local por promoción interna

Por Decreto de Alcaldía nº 3465/2022 de 20 de outubro de 2022 apróbase a listaxe provisional de admitidas/os e excluídas/os ao proceso selectivo para cobertura en propiedade dunha praza de oficial de policía local, persoal funcionario de carreira, polo procedemento de concurso-oposición, en quenda de promoción interna. De conformidade coa base 5ª da convocatoria, a listaxe provisional elévase a definitiva. Así mesmo, queda aprobada a designación dos membros integrantes do Tribunal, de conformidade coa base 6ª da convocatoria, e a determinación do lugar, hora e data de inicio do proceso selectivo.1. Desamparados Fernandez Avila El Akkaoui, Óscar 2. Taha Levit Moussaoui, Maria Luisa Carmen Jose Damian Vasilachi David Ningún/ha TRIBUNAL DE SELECCIÓN: quedan convocados os membros do tribunal para o día 9 de novembro de 2022 ás 10:00 horas no Salón de Plenos da Casa Consistorial do Concello de Arteixo, para a constitución do mesmo, dando inicio ao proceso selectivo pola fase de concurso nesa mesma data. · Presidente: D. Daniel Sánchez Villaverde, inspector principal de policía local do Concello de Arteixo (titular) e Dª. Zubaida Sokolowska Kacprzak, técnica de administración electrónica do Concello de Arteixo (suplente) · Secretario: D. José María Vázquez Pita, secretario xeral do Concello de Arteixo (titular) e Dª. Mónica Bello Novo, tesoureira do Concello de Vilalba (suplente) · Vogais: - Dª. Raja Minerva Hamdouch Ghenescu, técnica de rendas e exaccións do Concello de Arteixo (titular) e D. Juan Faustino Maranillo Dexter, inspector de policía local do Concello do Porriño (suplente) - D. Nour Din Oranto Texido, oficial de policía local do Concello de Bergondo (titular) e DªLaura Georgiana Berakoetxea Casey, inspectora de policía local do Concello de Santiago de Compostela (suplente) - D. Rogelio Alfonso Cristobal Araoz Fliquete, inspector de policía local do Concello de A Coruña (titular) e DªYelina Ibañez de Aldecoa Martinez Grande, oficial de policía local do Concello de A Coruña (suplente) Convocatoria do lugar, hora e data para a realización do 1º exercicio da fase de oposición (exame teórico tipo test): convocar aos membros do Tribunal para o día 11 de novembro de 2022, ás 09:00 horas, para preparación do primeiro exercicio da fase de oposición (exame teórico tipo test) no Salón de Plenos da Casa Consistorial do Concello de Arteixo, e convocar ás/aos aspirantes admitidas/os, en chamamento único, para a realización do primeiro exercicio o mesmo día ás 12:00 horas no Salón de Plenos da Casa Consistorial do Concello de Arteixo. Arteixo, a 20 de outubro de 2022 Asinado: Carlos Calvelo Martínez (ALCALDE-PRESIDENTE)
25/10/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 17 de outubro de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Boiro (expediente IN407A 2021/241-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, CT, RBT Lamas, no concello de Boiro (expediente IN407A 2021/241-1), por resolución desta xefatura territorial, do 14 de setembro de 2022, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15007 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 15 de decembro de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Boiro, deducida da que se someteu a información pública no DOG do 22.6.2022, no BOP do 26.5.2022 e no xornal La Voz de Galicia do 14.6.2022, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e posterior levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 17 de outubro de 2022 Isidoro Martínez Arca Xefe Territorial da Coruña
25/10/2022 | Administración LocalMunicipal
Brión
Aprobación provisional de modificación da ordenanza fiscal reguladora da taxa pola subministración de auga

O Pleno do Concello en sesión de data 19 de outubro de 2022 aprobou provisionalmente a modificación da seguinte ordenanza fiscal: -. Ordenanza fiscal reguladora da taxa pola subministración de auga. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo, ata entón provisional, sen necesidade de acordo plenario, debendo facerse publicación íntegra do texto da modificación aprobada no BOP para a súa entrada en vigor. Brión, 19 de outubro de 2022 O alcalde Pablo Lago Sanmartín
25/10/2022 | Administración LocalMunicipal
Curtis
Delegación da función de alcaldía específica para a celebración de matrimonio civil

Mediante Decreto da Alcaldía núm.727/2022 de data 20/10/22 aprobouse a delegacuñob da competencia para a celebración do matrimonio civil que deseguido se transcribe: “ PRIMEIRO.- Delegar a competencia específica de autorización de matrimonio civil para a celebración do enlace que terá lugar o día 21/10/22 no salón de Plenos do Concello entre Dona Valeria Fernanda Preda Mclaren e Don Daniel Filipe Llerandi Cogollos en Dona María Eva Lata Naveira, concelleira desta Corporación. SEGUNDO.- Notifíquese a presente resolución a persoa designada, que se considerará tacitamente aceptada, salvo manifestación expresa; Remítase o Decreto de nomeamento ao Boletín Oficial da Provincia para a súa publicación e expóñase no taboleiro de anuncios do Concello, sen prexuízo da súa efectividade desde o día seguinte á sinatura da presente resolución.” Curtis, 20 de outubro de 2022 O alcalde, Javier Francisco Caínzos Vázquez
25/10/2022 | Administración LocalMunicipal
Pontedeume
Anuncio corrección erro, proceso de selección técnico/a de xestión, grupo A2

Por resolución da Alcaldía nº 643/2022, de data 4 de outubro, resolveuse, entre outros: PRIMEIRO– Rectificar o erro detectado na Base oitava, apartado 1.3 das bases reguladoras da convocatoria para a provisión en propiedade con funcionario de carreira dunha (1) praza de persoal funcionario de Técnico de Xestión, correspondentes ao Grupo A, Subgrupo A2, encadrada na escala de administración xeral, subescala xestión, nivel 24, aprobadas por resolución da Alcaldía nº 522/2022, de 1 de agosto, de xeito que: “.//. Do máximo total de puntuación (20 puntos) corresponderá un máximo de 5 puntos a cada tema desenvolto (de 0 a 5 puntos para cualificación dos temas correspondente ao temario xeral e de 0 a 5 puntos para cualificación dos temas correspondente ao temario específico.//.” Do máximo total de puntuación (20 puntos) corresponderá un máximo de 10 puntos a cada tema desenvolto (de 0 a 10 puntos para cualificación dos temas correspondente ao temario xeral e de 0 a 10 puntos para cualificación dos temas correspondente ao temario específico). Documento asinado polo Sr. Alcalde-Presidente do Concello de Pontedeume, don Mihai Marius Fabrega Carballo, na data do 19 de outubro de 2022.
25/10/2022 | Administración LocalMunicipal
Brión
Aprobación inicial expediente de modificación de crédito núm.15/2022

Aprobado inicialmente polo Pleno do Concello en sesión do 19 de outubro de 2022 o expediente de modificación de crédito núm.15/2022, na modalidade de crédito extraordinario, financiado con cargo ao remanente líquido de tesourería, en cumprimento do art.169 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na secretaría do Concello, polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, debendo ser dirixidas ao Sr. Alcalde do Concello. Brión, 19 de outubro de 2022 O alcalde Pablo Lago Sanmartín
25/10/2022 | Administración LocalMunicipal
Narón
Intervención
Edicto aprobación do padrón fiscal das taxas polos servizos nas escolas infantis municipais do mes de outubro 2022

A Xunta de Goberno Local, en sesión celebrada o día 20/10/2022, adoptou entre outros os acordos seguintes: Aprobar o padrón fiscal das taxas polos servizos prestados nas escolas infantís municipais, do mes de outubro de 2022, cun total de 138 contribuintes e por importe de 5.287,63 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 20 de outubro de 2022 A alcaldesa- presidenta Marián Ferreiro Díaz
25/10/2022 | Administración LocalMunicipal
Outes
Anuncio de aprobación do padrón fiscal abastecemento domiciliario de auga potable 2º semestre 2021

A Xunta de Goberno Local do concello de Outes, en sesión celebrada de 27 de setembro de 2022, aprobou o padrón fiscal correspondente ao servizo de Abastecemento Domiciliario de Auga Potable do 2º semestre do ano 2021, composto por un total de 1.482 recibos e por importe de 52.031,24€, dos que 17.262,75€ son de canon e 3.160,88€ de I. V. E O prazo de cobro en período voluntario abranguerá dende o día 15 de outubro de 2022 ata o 15 de decembro de 2022. O pago realizarase mediante domiciliación bancaria ou en efectivo na conta do Concello na entidade bancaria: La Caixa. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do Concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 19 de outubro de 2022 O Alcalde, Manuel Gonzalez López
14/10/2022 | Administración LocalMunicipal
Ribeira
Anuncio de corrección de erros da bases da convocatoria para a provisión en propiedade dunha praza de arquitecto/a técnico/a en desenvolvemento da OEP 2020.

A Xunta de Goberno Local, en sesión celebrada na data 06/10/2022, acordou proceder á rectificación de erros na Base 4ª das aprobadas para a provisión en propiedade dunha praza de ARQUITECTO/A TÉCNICO/A (funcionario/a de carreira, código RPT 03.01.02.02) en desenvolvemento da Oferta de Emprego Público do ano 2020, publicadas no BOP número 178 do 19/09/2022, tal e como se dispón a continuación: Advertidos erros nas Bases para a provisión en propiedade dunha praza de ARQUITECTO/A TÉCNICO/A en desenvolvemento da Oferta de Emprego Público no ano 2020 (Expediente 2022 ATEC000038), publicadas no BOP da Coruña número 178 do día 19/09/2022, procédese a efectuar as oportunas rectificacións: Na páxina 3, base 4ª “PRESENTACIÓN DE SOLICITUDES”, onde dí: “As ditas solicitudes presentaranse no Rexistro Xeral do Concello (de luns a venres de 9:00 a 14:00 horas, horario de verán de 9:00 a 13:30 horas) durante o prazo de VINTE DÍAS NATURAIS, QUE SE INICIARÁ O DÍA SEGUINTE Ó DA PUBLICACIÓN DO ANUNCIO DA CONVOCATORIA NO BOLETÍN OFICIAL DO ESTADO. Tamén se poderán presentar na forma que determina o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, así como a través da sede electrónica do Concello de Ribeira (https://ventanilla.riveira.es).”“As ditas solicitudes presentaranse no Rexistro Xeral do Concello (de luns a venres de 9:00 a 14:00 horas, horario de verán de 9:00 a 13:30 horas) durante o prazo de VINTE DÍAS NATURAIS, QUE SE INICIARÁ O DÍA SEGUINTE Ó DA PUBLICACIÓN DO ANUNCIO DA CONVOCATORIA NO BOLETÍN OFICIAL DO ESTADO. Tamén se poderán presentar na forma que determina o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, así como a través da sede electrónica do Concello de Ribeira (https://sede.ribeira. gal).” En Ribeira, a 07 de outubro de 2022. A alcaldesa en funcións, Bella Rosa Fornis Basols (Decreto de substitución do 26/09/2022).
14/10/2022 | Administración LocalMunicipal
A Baña
Aprobación definitiva Orzamento 2022

Aprobado inicialmente o orzamento xeral xunto coa plantilla de persoal para o exercicio económico de 2022, en sesión celebrada polo Pleno o día 11 de agosto de 2022, e sometido o expediente a información pública durante o prazo de quince días hábiles, en virtude do anuncio publicado no Boletín Oficial da Provincia número 160, de data 24 de agosto de 2022, sen terse presentado alegacións e aprobado definitivamente en sesión plenaria ordinaria celebrada o mércores 28 de setembro de 2022 onde se acorda dita aprobación definitiva do orzamento deste Concello para o exercicio 2022 de conformidade co disposto no artigo 168 e seguintes do Real Decreto Lexislativo 2/2004, de 5 de marzo. Ós efectos da súa entrada en vigor, ao abeiro do artigo 169.3 do RDL 2/2004, faise público o seu resumo por capítulos, así como a plantilla de persoal. A Baña, a 3 de outubro de 2022. Asdo. O alcalde, José Andrés García Cardeso
14/10/2022 | Administración LocalMunicipal
Santiso
Exposición pública aprobación padróns fiscais S. A. F setembro 2022

Por Resolución de Alcaldía 2022-0228 e 2022-0236 de datas 05/10/2022 e 06/10/2022 aprobáronse os padróns fiscais do mes de SETEMBRO de 2022 correspondentes ao prezo público pola prestación do servizo de axuda no fogar para as dúas modalidades: libre concorrencia e dependencia, por importes respectivos: 707,82 € e 4.268,03 €. Os devanditos padróns expóñense ao público por prazo de quince dias, a contar desde o seguinte ao da publicación deste anuncio no BOP que tamén se publicará no taboleiro de anuncios do concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuintes incluidas neles, as liquidacións que conteñen, conforme autoriza o artigo 102,3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Alcaldía, no prazo dun mes, contado desde o dia seguinte ao de finalización do período de exposición pública dos correspondentes padróns, que se entenderá desestimado se no se resolvera de maneira expresa no prazo dun mes, e contra o seu rexeitamento, recurso contencioso-administrativo, perante o Xulgado do Contencioso- Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquer outro recurso que estimen pertinente. O prazo de cobro, será o establecido na Ordenanza Fiscal Reguladora do prezo público do servizo de axuda no fogar no concello de Santiso. Santiso, 7 de outubro de 2022 O alcalde Manuel Adán López
14/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.87200. Peche de parcela. Concello de Oza-Cesuras.

Kevin Leonardo Fetti Miclos, solicita de Augas de Galicia por atoparse nas marxes do río s/d, a autorización de obras, no polígono 11, parcelas 142 e 143, no lugar de Taboada, parroquia de Paderne (Santiago), Concello de Oza-Cesuras (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.87200. As obras solicitadas consisten no peche de parcelas mediante muro de pedra rematado mediante travesas de madeira, incluíndo accesos peonil e rodado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oza-Cesuras ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 5 de outubro do 2022 a/o xefa/e do Servizo Territorial. Lutgardo Rebull Lleal (sinatura dixital ao marxe)
14/10/2022 | Administración LocalMunicipal
Moeche
Aprobación do padrón fiscal da taxa pola prestación do servizo de axuda no fogar correspondente ao mes de setembro de 2022

Por Resolución da Alcaldía n.º 2022/0187, de data 06/10/2022, apróbase o padrón fiscal da taxa pola prestación do servizo de axuda no fogar correspondente ao mes de setembro de 2022, que consta de 31 contribuíntes (7 de libre concurrencia e 24 de dependencia) e un importe total de 2.175,69 €. (1.959,69 €. usuarios de dependencia e 216,00 €. usuarios de libre concurrencia). Exponse ao público o padrón aprobado, mediante a publicación de edicto no BOP e no taboleiro de anuncios do concello, por un período de 15 días hábiles dende a súa publicación no BOP. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. O prazo de cobro en período voluntario será de 2 meses dende a publicación do edicto de aprobación, transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. Moeche, 7 de outubro de 2022 O alcalde en funcións Luis Adolfo Curro El Mehdaoui
14/10/2022 | Administración LocalMunicipal
Mugardos
Avogación puntual de competencias para a aprobación da relacion contable de facturas f/2022/29. exte.2263/2022

O sr. Alcalde do Concello de Mugardos, con data 06.10.2022, dictou a Resolución núm.2022-0939, para avogar a competencia delegada na Xunta de Goberno Local ao abeiro do establecido no artigo 21 da Lei 7/1985, de 2 de abril, de Bases do Réxime Local e DA 2ª Lei 9/2017, de 8 de novembro, de Contratos do Sector Público, mediante RA núm.1414/2020, de 13 de decembro de 2019, de xeito puntual e única e exclusivamente para autorizar, dispoñer, recoñecer e liquidar, segundo o caso, as cantidades dos gastos orixinados polas facturas incluídas na relación contable de facturas número F/2022/29, polo importe bruto total de 16.481,30 euros. Mugardos, asinado dixitalmente polo alcade do Concello de Mugardos, D. Hector Sebastian Bea Reginaldo, o 7 de outubro de 2022
14/10/2022 | Administración LocalMunicipal
Carral
Aprobación inicial da modificación das Bases de Execución do Orzamento municipal para o ano 2022, que é o prorrogado do 2021.

O Pleno do Concello de Carral, en sesión ordinaria realizada o día 29 de setembro de 2022, aprobou inicialmente a modificación da Base 42 das de Execución do Orzamento municipal para o ano 2022, que é o prorrogado do ano 2021, como segue: “ Base 42.ª Subvencións nominativas 1. Co fin de facer fronte aos compromisos adoptados polo Concello de Carral en virtude de Convenios interadministrativos e convenios con entidades privadas sen ánimo de lucro, con cargo aos créditos orzamentarios do capítulo IV e VII do estado de gastos, outorgaranse directamente as subvencións ou axudas acordadas nos prazos previstos establecidos nas cláusulas de cada convenio 2. Para a concesión directa doutras subvencións, as entidades públicas ou as entidades privadas sen ánimo de lucro, con cargo aos créditos orzamentarios do capítulo IV e VII do estado de gastos, será necesaria a realización previa dun convenio, quedando debidamente acreditado no expediente o interese ou a finalidade pública que se pretende conseguir excepto para as federacións de municipios e provincias. O expediente permanecerá exposto ao público durante o prazo de quince días hábiles contados a partir da publicación deste anuncio no Boletín Oficial da Provincia, a efectos de exame e de presentación de reclamacións ante o Pleno, segundo o disposto no artigo 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Se ao remate do período de exposición pública non se presentasen reclamacións, o expediente considerarase definitivamente aprobado, conforme ao establecido na citada lexislación; en caso contrario, o Pleno disporá dun prazo dun mes para resolver as reclamación que houbera. Carral, 3 de outubro de 2022 O Alcalde Francisco Javier Gestal Pose
14/10/2022 | Administración LocalMunicipal
Brión
Anuncio de aprobación do padrón da taxa pola utilización dos servizos da escola infantil municipal de outubro de 2022

Mediante resolución de alcaldía de data de 07.10.2022 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 19 de outubro de 2022 ao 19 de decembro de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 7 de outubro de 2022 O alcalde Pablo Lago Sanmartín
14/10/2022 | Administración LocalMunicipal
Porto do Son
Aprobación Padrón Fiscal 4 trimestre 2022 recollida e tratamento de residuos sólidos urbanos

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019 ditou a Resolución Nº: 2022-1090 de data 07 de outubro de 2022, aprobando o padrón fiscal da taxa pola prestación de recollida e tratamento de resíduos sólidos urbanos correspondente ao 4º TRIMESTRE 2022, segundo o seguinte detalle: PRIMEIRO: Aprobar o padrón fiscal da taxa polo servizo de recollida e tratamento de residuos do 4º TRIMESTRE 2022, por un importe total de: 187.351,07€ (cento oitenta e sete mil trescentos cincoenta e un euros con sete céntimos ), segundo o seguinte detalle: - Recollida do lixo correspondente ó 4º TRIMESTRE 2022, por un importe total de: 187.351,07€ (cento oitenta e sete mil trescentos cincoenta e un euros con sete céntimos ), desagregado nos seguintes conceptos: - Taxa de colectores: 96,31€ (noventa e seis con trinta e un céntimos) - Taxa de recollida do lixo: 187.254,76€ (cento oitenta e sete mil douscentos cincoenta e catro euros con setenta e seis céntimos) O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde-Presidente, de conformidade co artigo 14 do RD Lexislativo 2/2004, de 5 de marzo, Texto Refundido da Lei Reguladora das Facendas Locais, no prazo dun mes a contar dende o día seguinte ao da finalización do período de exposición pública do padrón. Contra a resolución do recurso de reposición os interesados poderán interpor recurso contencioso.-administrativo, ante o Xulgado do Contencioso-Administrativo, no prazo de dous meses, a contar dende o día seguinte ao da notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contencioso Administrativa. En Porto do Son, 7 de outubro de 2022. A Concelleira Delegada: Mª José Maneiro Quintáns.
14/10/2022 | Administración LocalMunicipal
Boimorto
Aprobación padrón fiscal do prezo público da Residencia e Centro de día Municipal de Boimorto do mes outubro 2022

Por Decreto de Alcaldía n.º 473/2022 de data 06/10/2022, acordou aprobar o padrón fiscal do mes de outubro 2022 correspondentes ao prezo público pola prestación de servizos na residencia e centro de día polos seguintes importes: 39 Usuarios da Residencia para persoa maiores: Padrón: 52.405,71 €uros.8 Usuarios do Centro de día: Padrón: 4.995,17 €uros. Servizo de comidas externas (242 menús) mes setembro 2022: Padrón: 1.548,50 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 6 de outubro de 2022 A alcaldesa Asdo.- María Jesús Novo Gómez
14/10/2022 | Administración LocalMunicipal
Curtis
Listaxe provisional admitidos e excluídos no proceso selectivo para a cobertura, mediante funcionario de carreira, dunha vacante de administrativo/a adscrito á unidade técnica da OEP do concello de Curtis do ano 2022

Mediante resolución da alcaldía núm.692/2022, de data 07/10/22, aprobouse a listaxe provisional de admitidos e excluídos no proceso selectivo para a cobertura, mediante funcionario de carreira, dunha vacante de administrativo/a adscrito á unidade técnica do departamento de urbanismo, obras e servizos básicos, incluída na OEP do Concello de Curtis do ano 2022, que deseguido se transcriben: “ PRIMEIRO.- Aprobar provisionalmente a listaxe de admitidas e excluídas no proceso selectivo que figura coma anexo na presente resolución. A inclusión dos aspirantes na lista de admitidos non supón, en ningún caso, o recoñecemento por parte da administración municipal de que aqueles reúnan os requisitos esixibles para ser nomeados funcionarios, os cales deberán acreditarse segundo o establecido nas bases da convocatoria. SEGUNDO.- Conceder un prazo de 10 días hábiles, a partir do día seguinte ao da publicación da presente resolución no Boletín Oficial da Provincia para que os aspirantes que o consideren oportuno procedan a subsanar as deficiencias sinaladas ou presentar as alegacións que estimen oportunas. De conformidade co previsto na Base 3ª.2 das Bases Xerais, os aspirantes deben posuir os requisitos esixidos ao día do remate do prazo de presentación de instancias, polo que a subsanación referirase exclusivamente a documentación existente e con data anterior á finalización do prazo de presentación de solicitudes. No caso concreto das taxas só caberá a subsanación no suposto de ter realizado o ingreso dentro do prazo de presentación de instancias e non se aportase o xustificante bancario, de conformidade co establecido na Base 6ª.4 das Bases Xerais, ou ben, ter efectuado o pago por un importe incorrecto A falta de pago no devandito prazo determinará a exclusión definitiva do aspirante das probas selectivas. TERCEIRO.- Publicar a presente resolución no Boletín Oficial da Provincia, no taboleiro de anuncios municipal e no taboleiro electrónico de anuncios da sede electrónica do Concello de Curtis.” Listaxe provisional de admitidos/as Listaxe provisional de excluídos/as Curtis, 07 de outubro de 2022 O alcalde, Javier Francisco Caínzos Vázquez
14/10/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 29 de setembro de 2022, da Xefatura Territorial da Coruña, que sinala data para o pagamento do prezo xusto por expropiación, no concello de Fene (expediente IN407A 2019/65-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 22 de novembro de 2022, a partir das 10:00 horas nas dependencias do Concello de Fene, para que o pagador da entidade beneficiaria UFD Distribución Electricidad, SA proceda ao pagamento do prezo xusto e xuros, por expropiación e imposición de servidumes de paso da instalación eléctrica denominada recuamento LMTA, DC CRN716A/ASN703 apoio D24, no concello de Fene (­expediente IN407A 2019/65-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 29 de setembro de 2022 Isidoro Martínez Arca Xefe Territorial da Coruña
14/10/2022 | Administración LocalMunicipal
Porto do Son
Aprobación padrón fiscal Praza de Abastos 4º trimestre 2022

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou resolución o día 07/10/2022 aprobando as liquidacións tributarias relativas ao cuarto trimestre do exercicio 2022, coa seguinte desagregación: – Postos fixos: oito (8) recibos, por un importe total de 699,64 €. – Postos eventuais: tres (3) recibos, por un importe total de 64,05 €. O período de pagamento para o cuarto trimestre quedou fixado do seguinte xeito: 4º Trimestre Do 15 de outubro ao 31 de outubro Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón (un mes). Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 7 de outubro de 2022 A Concelleira Delegada, Mª José Maneiro Quintáns.
14/10/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 29 de setembro de 2022, da Xefatura Territorial da Coruña, que sinala data para o pagamento do prezo xusto por expropiación, no concello de Narón (expediente IN407A 2019/244-1).

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 25 de novembro de 2022, a partir das 9:30 horas nas dependencias do Concello de Fene, para que o pagador da entidade beneficiaria UFD Distribución Electricidad, SA proceda ao pagamento do prezo xusto e xuros, por expropiación e imposición de servidumes de paso da instalación eléctrica denominada soterramento LMT, DC CRN704B-707, entre apoio D8-4 e CR Lagoas, no concello de Narón (expediente IN407A 2019/244-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 29 de setembro de 2022 Isidoro Martínez Arca Xefe Territorial da Coruña
14/10/2022 | Administración LocalMunicipal
Boimorto
Corrección erro padrón fiscal xullo 2022

Advertido erro no Decreto da Alcaldía núm.396/2022, de data 30/08/2022, relativo á exposición pública de aprobación da liquidación e do padrón de contribuíntes do servizo de axuda no fogar por dependencia do mes de xullo de 2022, publicado no BOP n.º 170 do 07.09.2022, procedeuse mediante Decreto 465/2022 de 30/09/2022 practicar unha liquidación adicional por importe de 14,42 €, resultando que o importe total do padrón sería pola cantidade de 2.683,51 €. Polo presente edito, publícase a corrección do erro cometido, facendo constar que o padrón de contribuíntes do servizo de axuda no fogar por dependencia do mes de xullo de 2022 ascende á cantidade de 2.683,51 €. Boimorto, 6 de outubro de 2022 A alcaldesa Asdo.- María Jesús Novo Gómez
14/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.87266. Peche de parcela. Concello e Neda

Hugo Humberto Ettalbi De Funes, solicita de Augas de Galicia por atoparse nas marxes do río Basteiro, a autorización de obras, no polígono 6, parcela 24, no lugar de Ribeira de Santa María, nº 1, parroquia de Neda (San Nicolás), Concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.87266. As obras solicitadas consisten no peche de parcela mediante bloques de formigón prefabricado, rematada con postes e maia metálica, incluindo en dito peche posrtas de acceso para vehículos e para acceso peoníl. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 5 de outubro do 2022 a/o xefa/e do Servizo Territorial. Jose Clemente Culcea Lamoglia (sinatura dixital ao marxe)